འདིས་ཁོང་ཚོར་དཔལ་འབྱོར་ཐོག་གི་བརྟན་བརླིང་དང་ཕུགས་ཡུན་རིང་བའི་ཡར་རྒྱས་ཀྱི་གོ་སྐབས་བསྐྲུན་ཡོད།འཇིགས་མེད་རྒྱལ་མཚན་གྱིས་ཡིད་ཆེས་བྱེད་དོན།དེ་ལྟར་མཐར་ཐུག་ས་གནས་ས་ཐོག་དང་ས་གནས་སྤྱི་ཚོགས་ནས་རྩ་བ་འབུས་པའི་འབྲོག་པའི་རུ་ཁག་ཆུང་ཆུང་འདི་དག་ལ་མ་འོངས་བོད་ཁུལ་ཡར་རྒྱས་ཐད་ཕན་ནུས་རླབས་ཆེན་ལྡན་ངེས།སྤྱིར་ཡར་རྒྱས་ཉི་ཚེ་བ་རེ་དུས་དང་དུས་སུ་འབྱུང་སྲིད་མོད།འོན་ཀྱང་།ཡར་རྒྱས་དེ་ཕུགས་རྒྱང་རིང་བ་དང་དུས་རྟག་ཏུ་ཕན་པ་ཡོད་པ་ཞིག་ཡིན་རྒྱུ་ནི་ཤིན་ཏུ་ནས་གལ་ཆེ།ང་ཚོ་བོད་པ་ཚོའི་ལྟ་སྟངས་ཀྱི་ངོས་ནས་བཤད་ནཞེས་ཁོང་གིས་འགྲེལ་བཤད་རྒྱག་དོན།ང་ཚོའི་བསམ་བློ་གཏོང་སྟངས་དང་ཆོས་ལུགས་ཀྱི་དད་མོས་ཀྱི་ཐོག་ནས་བཤད་ན།ང་ཚོས་འདས་པའི་ནང་དུ་སྐྱེ་བ་རྫོགས་མེད་ཅིག་བླངས་མྱོང་ལ་མ་འོངས་པར་སངས་རྒྱས་ཀྱི་གོ་འཕང་མ་ཐོབ་བར་དུ་ད་དུང་སྐྱེ་བ་རྫོགས་མེད་ཅིག་ལེན་རྒྱུ་ཡིན་ངེས་པས།ང་ཚོས་འཆར་གཞི་ཡོད་ཚད་བསམ་བློའི་འཁྱེར་ཕྱོགས་དེ་ལྟ་བུའི་འོག་ནས་འདིང་གི་ཡོད།